
	[bookmark: nev]PETHŐ CINTIA
pethocintia06@gmail.com
Mezőgazdasági mérnök
BSc, 7. félév
Magyar Agrár- és Élettudományi Egyetem
Növénytermesztés-tudományok Intézet
	
[bookmark: _GoBack]






Témavezetők:
	Dr. Orbán László
tud. tanácsadó, MATE AKI

	Dr. Szeverényi Ildikó
szenior kutató, MATE AKI




Hőmérséklet okozta ivararány változás vizsgálata zebradánió modellen

TDK munkám során vizsgáltam a hőmérséklet halak ivarára gyakorolt hatását zebradánió modellen. A globális klímamódosulás által okozott felmelegedés jelentős mértékben megváltoztathatja a változó testhőmérsékletű (pokiloterm) állatok, így a halak fiziológiáját is. Megváltoztathatják a halak metabolizmusát, immunrendszerük működését és akár az ivaruk kialakulását is.
Korábban Ribas és munkatársai (2017) vizsgálataik során azt tapasztalták, hogy a korai időszakban magas hőmérsékletnek kitett halak ivararánya eltolódott a hímek irányába. A munkám során ezen mechanizmus részletesebb vizsgálatához teremtettem meg a feltételeket olyan zebradánió családok azonosítása révén, melyekben a hőkezelés hatására az ivararány a hímek irányába tolódott.
Célom az volt, hogy a hőkezelés módszerét adaptáljam és optimalizáljam a helyi körülményekhez, nagyszámú zebradánió családon elvégezzem a hőkezelést, a családok kontroll és hőkezelt ivadékait felneveljem és mikroszkóp segítségével meghatározzam az ivarukat, valamint a legfontosabb, hogy azonosítsam azokat a családokat amelyek válaszolnak a hőkezelésre.
A hőkezelést kétféle eljárással (akut és krónikus) végeztük. Az akut kezelések során egy rövid két órás hőhatásnak vannak kitéve a halak, míg a krónikusnál 14 napig folyamatosan hő hatása alatt vannak. Az előbbiből egy rövid három napos és egy hosszú, 2x5 napos változat alkalmasságát is megvizsgáltuk. Eredményeink azt mutatták, hogy a három nap nem volt elegendő ivararány eltoláshoz, így ezután a hosszú akut és a 14 napos krónikus kezelést alkalmaztuk.
Munkám során sikeresen optimalizáltam a hőkezelés körülményeit. A rövid akut kezeléseket és a krónikus kezelésből hatot magam végeztem. Végeztem a hőkezelt halak gondozását, etetését, valamint négy család mikroszkópos szexálását magam végeztem. A munka során négy családot találtunk melyekben a hőkezelés eltolta az ivararányt a hímek irányába.
Az optimalizált eljárás és az azonosított hőérzékeny családok nagyon fontosak a csoport további munkája szempontjából, hiszen megteremtik annak a lehetőségét, hogy a hőkezelés ivarra gyakorolt hatását mélyebben megérthessük.
Mivel a zebradánió a pontyfélékhez tartozik, a TDK munkám eredményei relevánsak lehetnek a többi pontyfélére (pl. ponty, amúr, busa). Ezen ismeretek fontosak lehetnek a hazai sekély vízű tavaink természetes ökosziszémájának és az azokban élő halfajok fennmaradása szempontjából. 



